కాంగ్రెస్ ‘మేనేజర్’లనే కోరుకుంటున్నట్లుందిమిత్రులతో చర్చించాకే బీజేపీలో చేరిక!: ఎస్ఎం కృష్ణ బెంగళూరు, జనవరి 29 (ఆంధ్రజ్యోతి): తాను కాంగ్రెస్ పార్టీకి మాత్రమే దూరమవుతున్నానని, రాజకీయాల్లో ఇకపై కూడా కొనసాగుతానని కర్ణాటక మాజీ ముఖ్యమంత్రి ఎస్.ఎం.కృష్ణ తెలిపారు. కాంగ్రెస్ అధినేత్రి సోనియా గాంధీ ఫోన్ చేసినా తన నిర్ణయాన్ని మార్చుకోబోనన్నారు. కాంగ్రెస్ పార్టీతో 46 ఏళ్ల అనుబంధాన్ని తెంచుకోవడం బాధకరంగానే ఉందని తెలిపారు. ఇన్నేళ్లలో కాంగ్రె్సలో ఎన్నో పదవులు అనుభవించానని, వాటితోపాటే అవమానాలు కూడా భరించానని చెప్పారు. మంచితోపాటు చెడునూ జీర్ణించుకున్నానన్నారు. ఆదివారం బెంగళూరులోని సదాశివనగర్లోని తన నివాసంలో ఆయన మీడియాతో మాట్లాడారు. కాంగ్రెస్ పార్టీ తనలాంటి నాయకుల అవసరం లేదన్నట్లుగా భావిస్తున్నట్లు కనిపిస్తోందని, మేనేజ్ చేసే మేనేజర్లతో పార్టీని నడపవచ్చునని భావిస్తున్న చోట తాను కొనసాగదలచుకోలేదన్నారు. తనకు ఆత్మాభిమానమే ముఖ్యమని తెలిపారు. బీజేపీలో చేరుతారా? అని అడిగిన ప్రశ్నకు.. మిత్రులు, శ్రేయోభిలాషులతో చర్చించాక నిర్ణయం తీసుకుంటానని బదులిచ్చారు.
congress ‘manager’lane korukuntunnatlundi charchinchaake beejeepeelo cherika!: sm krishna bengaluru, janavari 29 (aandhrajyoti): taanu congress paarteeki matrame dooramavutunnaanani, rajakeeyaallo ikapai kuudaa konasaagutaanani karnaataka maji mukhyamantri es.em.krishna telipaaru. congress adhinetri sonia gaandhi fon chesina tana nirnayaanni marchukobonannaru. congress paartiitoe 46 ella anubandhaanni tenchukovadam badhakaramgane undani telipaaru. innellalo congreslo enno padavulu anubhavinchaanani, vaatithopaate avamaanaalu kuudaa bharinchaanani cheppaaru. manchithopaatu chedunuu jeerninchukunnaannan. aadivaaram bengaluruloni sadasivanagarloni tana nivaasamlo aayana meediatho matladaru. congress party tanalanti naayakula avasaram ledannatlugaa bhaavistunnatlu kanipistondani, manage chese maenejarlatho paartiini nadapavachunani bhaavistunna chota taanu konasagadalachukoledanna. tanaku aatmaabhimaaname mukhyamani telipaaru. beejeepeelo cherutara? ani adigina prasnaku.. mitrulu, shreyobhilaashulatho charchinchaaka nirnayam teesukuntaanani badulichaaru.